Къэбэрдей-Балъкъэр Республикэм и Iэтащхьэ КIуэкIуэ Юрий НэщIикIыж хьид махуэшхуэм папщIэ цIыхухэм зэрехъуэхъур
Къэбэрдей-Балъкъэрым и муслъымэнхэм си гуапэу сынывохъуэхъу НэщIикIыж хьид махуэшхуэмкIэ. Мы махуэ лъапIэхэм къапщытэж хабзэщ нэщIым и лъэхъэнэм псэм игъуэта дэрэжэгъуэхэр, IуэхуфIхэр зэфIагъэкI, дэIэпыкъуэгъу хуэныкъуэхэм гулъытэ хуащI.
Нобэ Къэбэрдей-Балъкъэрым и муслъымэн зэгухьэныгъэм хэлъхьэныгъэшхуэ хуещI дин зэпыщIэныгъэм зегъэужьыным, лъэпкъ зэгурыIуэныгъэр гъэбыдэным. Си фIэщ мэхъу республикэм и муслъымэнхэр дяпэкIи сэбэп зэрыхуэхъунум игъащIэми къыддекIуэкI дин-щэн лъапIагъэхэр, лъэпкъхэм я зэныбжьэгъугъэмрэ зэгурыIуэныгъэмрэ адэкIи хъумэным.
Муслъымэнхэм, Къэбэрдей-Балъкъэрым ис псоми си псэм къыбгъэдэкIыу сынывохъуэхъу насып, узыншагъэ, мамырыгъэ, зэIузэпэщыныгъэ фиIэну!
